Mats Gren

Mats Åke Gren (født 20. desember 1963 i Falun) er en svensk tidligere fotballspiller. Han var en anvendelig spiller som gjennom karrieren ble benyttet både i angrep, på midtbanen og i forsvar.

Mats Gren markerte seg raskt etter ankomsten til  som 20-åring fra Falu BS i Division 3 foran 1984-sesongen. Den unge angrepsspilleren presterte over all forventning. I løpet av sin første sesong i Allsvenskan ble han framtredende på U21-landslaget, og fikk sin seniorlandslagsdebut for  mot de regjerende verdensmesterne .

Etter 1985-sesongen var over ble Gren klar for sveitsiske . IFK Göteborg mottok 2,4 millioner kroner i overgangssum. I sin debutkamp for Grasshoppers scoret han fire mål mot . Gren tilbragte hele femten år i Grasshoppers. Under den tiden opplevde han en periode hvor klubben dominerte sveitsisk fotball. Likevel falt han litt i skyggen i landslagssammenheng. Han var inn og ut av landslagstroppen. 

Hos IFK Göteborg hadde Gren blitt benyttet på midtbanen i tillegg til i angrep. Hos Grasshoppers ble han etter hvert også benyttet som libero. Også på landslaget ble han for landslagstrener Olle Nordin betraktet som et alternativ i forsvar. Nordin innkalte ham til Sveriges tropp til VM-sluttspillet i 1990. Gren fikk bare spille én kamp i mesterskapet, som innbytter for Tomas Brolin i det skuffende tapet for . Gren var en aktuell kandidat for landslagstrener Tommy Svenssons tropp til EM-sluttspillet på hjemmebane i 1992 inntil en meniskskade satte ham utenfor.

Da Gren i mai 2000 forlenget kontrakten med Grasshoppers med ytterligere et år, hadde ingen svensk fotballspiller spilt for en utenlandsk klubb like lenge som ham. Grasshoppers gikk imidlertid plutselig tilbake på kontraktsforlengelsen. Mens en rettstvist om kontraktsforlengelsen pågikk, startet Gren en karriere som fotballtrener. Konflikten endte med at Grasshoppers i januar 2003 ansatte Gren som ungdomstrener i klubben. Da Alain Geiger mot slutten av 2003 tok over som hovedtrener, ble Gren ansatt som assistenttrener.

Fra 2005 til 2006 var han hovedtrener for FC Vaduz i Liechtenstein. Fra 2007 til 2009 var han tilbake i Grasshoppers. Fra 2009 til 2011 var han ansatt i den danske klubben . 2012 til 2014 var han hovedtrener og sportssjef i Jönköping Södra, som han i 2014 forlot for å bli sportssjef for IFK Göteborg. Der jobbet han fram til 2018. Siden har han vært hovedtrener for BK Häcken, som har forlot i oktober 2021.

Referanser

Eksterne lenker 
 
 Svenska Fotbollförbundet
 ifkdb.se

Svenske fotballspillere
Svenske fotballtrenere
Svenske landslagsspillere i fotball
Spillere i Fotball-VM 1990
Fotballspillere for IFK Göteborg
Fotballspillere for Grasshopper-Club Zürich
Fotballtrenere for FC Vaduz
Fotballtrenere for Vejle Boldklub
Fotballtrenere for Jönköpings Södra IF